kardosdrur/scandi-wiki huggingface dataset:
Lenny White

Leonard "Lenny" White lll (født 19. december 1949 i New York, USA) er en amerikansk trommeslager.

White slog igennem med Chick Coreas gruppe Return To Forever først i 1970'erne. Denne gruppe var sammen med Weather Report og  Mahavishnu Orchestra, en af de mest toneangivene Jazzrock-grupper i tiden. Han har ligeledes spillet og indspillet med Miles Davis, Freddie Hubbard, Jackie McLean, Joe Henderson, Woody Shaw, Jaco Pastorius, Gil Evans og Stan Getz. 

White har også lavet indspilninger i eget navn.

Diskografi

Som forsanger 
 1975: Venusian Summer (Nemperor)
 1977: Big City (Nemperor)
 1978: The Adventures of Astral Pirates (Elektra)
 1978: Streamline (Elektra)
 1979: Best of Friends (With the Twennynine) (Elektra)
 1980: Twennynine (With Lenny White) (Elektra)
 1981: Just Like Dreamin' (With the Twennynine) (Elektra)
 1983: Attitude (Wounded Bird)
 1983: In Clinic (DCI)
 1995: Present Tense (Hip Bop/Koch)
 1996: Renderers of Spirit (Hip Bop Essence)
 1999: Edge (Hip Bop Essence)
 2002: Collection (Hip Bop)
 2004: Tribute to Earth, Wind and Fire (Trauma)
 2010: Anomaly (Abstract Logix)

Medvirkende 
Med Azteca
 1972: Azteca (Columbia)
 1973: Pyramid of the Moon (Columbia)
 2008: From The Ruins (Inakustic Gmbh)

Med Stanley Clarke
 1973: Children of Forever (Polydor)
 1975: Hello Jeff (Nemporer)

Med Al Di Meola:
 1976: Land of the Midnight Sun (Columbia)
 1976: Elegant Gypsy (Columbia)

Med Return to Forever
 1973: Hymn of the Seventh Galaxy (Polydor)
 1974: Where Have I Known You Before (Polydor)
 1975: No Mystery (Polydor)
 1976: Romantic Warrior (Columbia)
 2009: Returns

Med Larry Coryell & Victor Bailey
 2005: Electric
 2006: Traffic

Med Chaka Khan, Freddie Hubbard, Joe Henderson, Chick Corea & Stanley Clarke
 1982: Echoes of an Era (Elektra)
 1982: Echoes of an Era 2 – The Concert (Elektra)Med andre' 1969 – Andrew Hill: Passing Ships (Blue Note) [not released until 2003]
 1970 – Joe Henderson: If You're Not Part of the Solution, You're Part of the Problem (Milestone)
 1970 – Freddie Hubbard: Red Clay (CTI)
 1970 – Woody Shaw: Blackstone Legacy (Contemporary)
 1970 – Miles Davis: Bitches Brew (Columbia)
 1971 – Curtis Fuller: Crankin' (Mainstream)
 1976 – Don Cherry: Hear & Now (Atlantic)
 1976 – Jaco Pastorius: Jaco Pastorius (Epic/Legacy (Sony Music))
 1990 – The Manhattan Project (Blue Note)
 1990 – Michel Petrucciani: Music (Blue Note)
 1994 – Marcus Miller, Michel Petrucciani, Bireli Lagrene & Kenny Garrett: "Dreyfus Night in Paris" (Dreyfus Jazz) [not released until 2003]
 1995 – Urbanator: Urbanator (Hip Bop)
 1997 – The Geri Allen Trio & The Jazzpar 1996 Nonet: Some Aspects of Water (Storyville)
 1998 – Geri Allen: The Gathering (Verve, 1998)
 1999 – Stanley Clarke, Karen Briggs, Rachel Z & Richie Kotzen Vertú (Sony)
 2009 – The Stanley Clarke Trio: Jazz in the Garden'' (Heads Up)
 2011 – Jamey Haddad, Lenny White, Mark Sherman:Explorations In Space and Time (Cesky)

Eksterne kilder og henvisninger 
 Biografi mm

Noter 

Trommeslagere fra USA
Jazzmusikere fra USA
Tuktoyaktuk

Tuktoyaktuk eller Tuktuyaaqtuuq er en Inuvialuitisk bebyggelse i Inuvik Regionen af Northwest Territories i Canada. Stednavnets første stavelse – Tuk – er det mest udbredte at benytte. Bebyggelsen var tidligere kendt som Port Brabant, og ligger nord for Polarkredsen  tæt ved Mackenzie Rivers udløb i Kugmallitbugten i Ishavet og Pingo National Landmark. Tuktoyaktuk havde 870 indbyggere i 2006 og ligger ved den artiske trægrænse.

Kildehenvisninger 

Byer i Northwest Territories
Slaget om Attu

Slaget om Attu fandt sted fra 11. maj til 30. maj 1943 om Attu ud for Alaskas kyst, som en del af Aleuterneskampagnen i Stillehavskrigen under 2. verdenskrig.

Slaget blev udkæmpet udelukkende mellem USA og Kejserriget Japan, og var dermed det eneste landslag i Stillehavskrigen, der blev udkæmpet på et område, der var et amerikansk inkorporeret territorium. Det er også det eneste slag, hvor japanske og amerikanske styrker kæmpede under arktiske forhold.

Slaget 

I slaget gik en styrke, primært med amerikanske soldater, i land på Attu med det mål at genvinde øen fra de japanske styrker under ledelse af Yasuyo Yamasaki, som havde holdt øen besat siden oktober 1942.

De japanske tropper på øen satte et mere effektivt forsvar op, end amerikanerne havde forventet. De arktiske vejrforhold forårsagede mange tilfælde af forfrysninger og andre eksponeringrelaterede skader blandt de amerikanske tropper, som ikke var vant til de klimatiske forhold. Med noget besvær var amerikanerne i stand til at tvinge Yamasakis mænd ind i en lomme nær øens kyst.

Yamasaki og hans resterende styrker startede en overraskelsesmodangreb med et banzaiangreb, der brød igennem de forreste amerikanske linjer. Japanske tropper gik ind i hånd-til-håndkamp med chokerede amerikanske reserveechelonmænd, indtil de fleste af japanerne blev dræbt. Dette angreb afsluttede derfor slaget om øen. Kun 29 af de 2.900 japanske forsvarere overlevede og blev taget til fange.

Efterfølgende 
Attu var det sidste slag på landjorden i kampagnen om Aleuterne. Det lykkedes japanerne at evakuere deres garnison på den nærliggende ø Kiska den 28. juli 1943 uden at amerikanerne bemærkede det, hvilket bragte en ende på den japanske tilstedeværelse i Aleuterne.

Nederlaget kom kort efter Isoroku Yamamotos død og forstærkede dens demoraliserende virkninger. Der blev lavet forsøg med propaganda for at vise angrebet som en inspirerende heltehistorie.

Se også 
 Castner's Cutthroats
 Paul Nobuo Tatsuguchi

Referencer

Kilder

Eksterne links 

 http://www.almc.army.mil/alog/issues/MayJun03/MS778.htm  af Robert E. Burks.
 http://users.commkey.net/fussichen/otdaleu.htm 
  Aleutian Islands War
  Red White Black & Blue  – indslagsdokumentar om Slaget om Attu i Aleuterne under 2. verdenskrig
 PBS Independent Lens-præsentation af Red White Black & Blue  – skabelsen af og andre midler
  US Army Infantry Combat pamphlet- Part Two: Attu
  Oral history interview with Robert Jeanfaivre, navy veteran who took part in the Battle of Attu  from the Veterans History Project at Central Connecticut State University
  En japansk læges dagbog, der blev dræbt på Attu

Slaget om Aleuterne
Slag under Stillehavskrigen
Alaskas historie
Diaspora (flertydig)

Diaspora kan henvise til flere artikler:

 Den jødiske diaspora
 Diaspora – udlændighed, oprindelig det jødiske folks udlændighed, senere brugt mere generelt.
 Diaspora (server) – en webserver, der implementerer et distribueret socialt netværk
Diaspora (server)

Diaspora er en webserver, der muliggør en distribueret social netværkstjeneste, som i funktionalitet på mange måder minder om Facebook. Den distribuerede funktionalitet består i, at brugere med Diaspora-softwaren selv opretter Diaspora-servere (kaldet pods), der er indbyrdes forbundne, hvorved ingen central myndighed forekommer.

Projektet er open source og 2012 overgivet til brugere selv at udvikle videre på.

Referencer 

Fri software
Yasuyo Yamasaki

Oberst Yasuyo Yamasaki (ofte fejlstavet som Yamazaki) (山崎保代) (17. oktober 1891 – 29. maj 1943) ledede de japanske styrker på Attu under Slaget om Aleuterne.

Yamasaki var en professionel hærofficer, og han blev forfremmet til oberst i marts 1940. Senere samme år, overtog han kommandoen over det 130. infanteriregiment.

I februar 1943, blev Yamasaki chef for den 2. distriktstyrke i Nordhavets forsvarsstyrke, i hvilken egenskab tog han til Aleuterne. Han ankom til Attu i april 1943 med ubåd. Hans opgave var at holde øen uden hjælp udefra.

De 2.650 forsvarere under Yamasaki, ville ikke imødegå en landgang ved kysten, men foretrak at forskanse sig i de højtliggende områder langt væk fra kysten. Slaget gav nogle af de blodigste kampe i Stillehavskrigen, svarende til slagene om Iwo Jima og Okinawa.

Den 29. maj, angreb de sidste af de japanske styrker pludselig nær Massakre Bay i et af de største banzaiangreb i Stillehavskrigen. Angrebet blev ledet af Yamasaki selv, der blev dræbt senere på dagen, med sit sværd i hånden, mens han angreb Engineer Hill. Hans angreb trængte de amerikanske linjer langt nok tilbage til at japanerne kunne angribe chokerede amerikanske støtteenheder i bagområderne. Under rasende, brutale og ofte mand mod mand kampe blev de japanske styrker dræbt næsten til sidste mand; kun 28 fanger blev taget, ingen af dem officerer. Amerikanske begravelseshold talte 2.351 japanske døde, men der var formodninger om, at flere hundrede var blevet begravet under bombardementer i løbet af slaget.

Referencer

Eksterne links 
  山崎保代  at imperialarmy.hp.infoseek.co.jp

Slaget om Aleuterne
Militærfolk fra Japan
Personer i 2. verdenskrig
Overlevelsestur

En overlevelsestur betegner almindeligvis en frivillig udflugt hvori aktiviteter er inkluderet som udfordrer ens evne til at klare sig i en bestemt biotop
med et minimum af hjælpemidler, hvorved man succesfuldt formår at sørge for væske, føde og logi til egen overlevelse. Sådanne biotoper kan være på havet, på en ø, i en jungle, i en skov, i et arktisk område, i en ørken, i et sumpområde eller i et bjergområde. Alle disse forskellige biotoper kræver forskellige indgangsvinkler fordi de påvirker den menneskelige krop forskelligt.

Flere Tv-kanaler viser udsendelser, der skildrer professionelle på overlevelsesture. Blandt disse kan nævnes Ray Mears, Bear Grylls, Les Hiddens, Cody Lundin og Dave Canterbury, der hver har programmer på BBC eller Discovery Channel.

Referencer 

Friluftsliv
Abiskojåkka

Abiskojåkka (nordsamisk: Ábeskoeatnu) er en bjergflod i Abisko Nationalpark i det nordlige Lappland i Sverige. Den har et afvandingsområde på 544 km², hovedsagelig fjeldområder. Den øvre del af floden kaldes Kamajåkka og løber ud i søen Abiskojaure, 488 meter over havet, som floden også er opkaldt efter. 

Floden løber videre ti kilometer mod nord og løber ud i søen Torneträsk i nærheden af Abisko. 

Abiskojåkka har en længde på cirka 40 kilometer. Den er det største tilløb til Torneträsk og er dermed også Torne älvs største tilløb.

Højdeforskellen fra Abiskojaure til Torneträsk er 147 meter.

Vandløb i Sverige
Norrbottens län
Alphonse Mouzon

Alphonse Mouzon (født 21. november 1948 i Charleston, død 25. december 2016) var en amerikansk jazzrocktrommeslager og percussionist.

Karriere 
Mouzon var den oprindelige trommeslager i jazzrock gruppen Weather Report og spillede senere med jazzpianisten McCoy Tyners gruppe.

Han spillede også i elguitaristen Larry Coryells gruppe The Eleventh House fra 1973-1975.

Mouzon spillede sammen med blandt andre Herbie Hancock, Freddie Hubbard, Miles Davis, Wayne Shorter, Gil Evans, Jaco Pastorius, Al Di Meola, Stevie Wonder, Lee Ritenour, Jeff Beck, Eric Clapton og Robert Plant.

Desuden indspillede han i 1970'erne en lang række solo plader for pladeselskabet Blue Note.

Udvalgt diskografi

I eget navn 
 The Essence of Mystery
 Funky Snakefoot
 Mind Transplant
 The Man Incognito
 Virtue
 Back Together Again
 In Search of a Dream
 By All Means
 The Sky Is the Limit
 Back to Jazz
 As You Wish
 The Survivor

Sammen med andre 
 Weather Report – Weather Report
 Mr. Hands – Herbie Hancock
 Monster – Herbie Hancock
 Saharah – McCoy Tyner
 Song of My Lady – McCoy Tyner
 Song of the New World – McCoy Tyner
 Entlightment – McCoy Tyner
 Odyssey of Iska – Wayne Shorter
 Dingo – Miles Davis
 Blues in Orbit – Gil Evans
 Land of the Midnight Sun – Al Di Meola

Referencer

Eksterne kilder og henvisninger 
 Biografi mm

Trommeslagere fra USA
Jazzmusikere fra USA
Sonny Payne

Percival "Sonny" Payne (født 4. maj 1926 i New York, død 29. januar 1979 i Los Angeles, USA) var en amerikansk jazztrommeslager. 

Payne er nok bedst kendt for sit virke som trommeslager i Count Basies big band fra 1955-1965. Han spillede herefter on and off med Basie.

Han spillede efter Basie fast med Harry James' bigband frem til sin død i 1979.

Eksterne kilder og henvisninger 
 Om Sonny Payne på drummerworld.com

Trommeslagere fra USA
Jazzmusikere fra USA
Abiskojaure

Abiskojaure (nordsamisk: Ábeskojávri) er en sø i Abisko Nationalpark i Kiruna kommun i Sverige.

Abiskojaures ligger 488 meter over havet og har et areal på 282 hektar. Søen er 35 meter på det dybeste.

Abiskojaure er en klar, næringsfattig (oligotrof) bjergsø som savner vegetation. Fra de omkringliggende bjerge strømmer bække og smeltevand til, mens søens vand løber videre gennem floden Abiskojåkka til søen Torneträsk. Den eneste fiskeart i søen er fjeldørred.

Søer i Sverige
Norrbottens län
Lappland
Skolestræde 1 (Viborg)

Skolestræde 1 er en bygning placeret på Skolestræde 1 i Viborg. Den er opført i 1850. Der er et totalt bygningsareal på 262 m2 fordelt på to etager. Bygningen har været fredet siden 1945. Lige overfor på Skolestræde 2, er Viborg Katedralskoles første bygning placeret, nu kaldet Viborgs Middelalderlige Katedralskole.

Bygningen blev totalrenoveret i 1987. Skolestræde 1 er i dag ejet af en lokal ejendomsentreprenør, der har opdelt ejendommen i flere erhvervslejemål. Blandt andet har Dansk Plantageforsikring deres kontor i bygningen.

Eksterne henvisninger 

 Sagsbeskrivelse hos Kulturarvsstyrelsen
 BBR informationer om Skolestræde 1, 8800 Viborg på www.boliga.dk

Bygninger, konstruktioner og anlæg i Viborg
Fredede bygninger, konstruktioner og anlæg i Viborg Kommune
Fredede palæer, borgerhuse og lejlighedskomplekser i Danmark
Etableret i 1850
Bo Tao Michaëlis

Bo Tao Michaëlis (født 19. juli 1948) er en dansk kritiker, der er litteratur- og kulturanmelder ved dagbladet Politiken fra 1990. Han er søn af revyforfatteren og skuespilleren Tao Michaëlis.

Uddannelse 
Bo Tao Michaëlis er cand. mag. i dansk og oldtidskundskab og mag.art. i litteraturvidenskab fra Københavns Universitet og var lærer på halvtid lærer i dansk og oldtidskundskab ved Birkerød Gymnasium.

Bøger og tillidshverv 
Han er særdeles vidende om kriminallitteratur og nyere amerikansk litteratur, er medlem af Det Danske Kriminalakademi og har skrevet bogen Verdens 25 bedste kriminalromaner (2001) og Hemingway-biografien Århundredets mand (1999), der fik flere positive anmeldelser.

Michaëlis er medlem af James Joyce og Marcel Proust-selskaberne.

Michaëlis skriver også om film og er tv-anmelder.

Bo Tao Michaëlis udgav i 2012 en biografi om den amerikanske forfatter Ernest Hemingway "Hemingway – En mand og en myte" på forlaget Gyldendal, der imidlertid i august 2012 blev tilbagekaldt af forlaget efter kritik af en række faktuelle og sproglige fejl. Forlaget påtog sig det fulde ansvar for manglerne. I 2016 udgav han en revideret biografi med samme titel og Gyldendal.

Derudover mangeårigt medlem af Litteraturturkritikernes Lav, blandt andet aktiv i bestyrelsen (der uddeler Kritikerprisen) og Brandesprisudvalget (der uddeler Georg Brandes-Prisen).

Noter

Eksterne hevisninger 
 Litteraturturkritikernes Lav
 Kort biografi på politiken.dk
 

Litteraturkritikere fra Danmark
Journalister ved Politiken
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Kalnapilis

Kalnapilis er et litauisk bryggeri, der blev oprettet af Albert Foight i Panevėžys i 1902. En grundejer af tysk oprindelse, Foight navngav bryggeriet "Bergschlösschen", som betyder en lille slot på bakken. I 1918 blev navnet ændret til en litauisk Kalnapilis, svarende til Bergschlösschen.

Kalnapilis blev overtaget af Baltic Beverages Holding (oprettet af Pripps fra Sverige og Hartwall fra Finland) i 1994. Ejerskabet blev overdraget til Royal Unibrew i 2001, der fusionerede Kalnapilis med Taurasbryggeriet i Vilnius i AB Kalnapilio-Tauro Groupe.

I april 1996 åbnet mulighed for nye gæring og lagring udstyr væsentligt forskellige behandling, og resultatet er at indføre tre nye mærker. Bryggeriet har en årlig maksimal kapacitet på 600.000 hektoliter.

Kalnapilis vandt 2 guldpriser ved World Beer Cup i 2004, OL for øl, en i bock kategorien med "Kalnapilis 7,3", og en i pale lager kategorien med "Kalnapilis Original".

Kalnapilis støtter kultur og sport i Litauen. Bryggeriet sponsorerede den internationale teaterfestival "Life", mange musikarrangementer og er blevet den hovedsponsor for den litauiske basketball liga..

Kilder

Eksterne henvisninger 

Drikke fra Litauen
Bryggerier i Litauen
Virksomheder i Panevėžys
Etableret i 1902
Datterselskaber til Royal Unibrew
John Kells Ingram

John Kells Ingram (født 7. juli 1823, død 18. maj 1907) var en irsk filolog og nationaløkonomisk forfatter.

Ingram blev 1852 professor i veltalenhed og engelsk litteratur i Dublin, 1866 i Græsk,
1879 Bibliotekar. Hans filologiske og litteraturhistoriske Arbejder er lidet påagtede,
derimod har han som Nationaløkonom vundet et betydeligt Navn, bl.a. ved at have givet
Stødet til de økonomiske Studiers Genoplivelse og videre Udvikling i England. Dette skete ved
et Foredrag, han som Præsident for den nationaløkonomiske Sektion af British Association
holdt om »Nationaløkonomiens nuværende Stilling og Udsigter« (dansk Overs. af
Studnitz-Petersen, Kbhvn 1879), en Afh., der vakte Opsigt og fik Bet. ud over Hjemlandets Grænser.
Hans betydeligste Arbejde er den store Art. Politicai Economy i 9. Udg. af Encyclopædia
Britannica (1885), i Bogform udgivet (1888) under Titelen History of Political Economy, en
af de bedste og paalideligste mindre Haandbøger i Nationaløkonomiens Litteraturhistorie
(tysk Overs. ved Roschlau 1890, svensk ved Rudbeck 1892).

Nationaløkonomer fra Irland
Filologer fra Irland
Gunnar Rudberg

Gunnar Ivan Rudberg (født 17. oktober 1880 i Björsäter i Skaraborg Len, død 6. august 1954) var en svensk filolog, bror til biskop Yngve Rudberg.

Rudberg blev dr.phil. 1908 og samme år docent i Uppsala. 1919–1933 var han professor i klassisk filologi ved Universitet i Oslo. I Oslo har Rudberg indlagt sig fortjeneste af det klassiske studium ved universitetet, ligesom han har spillet en fremtrædende rolle inden for det svenske menigheds- og foreningsliv. Sidstnevnte år blev han professor ved Uppsala Universitet.

Rudberg har blandt andet udgivet Tekststudien zur Tiergeschichte des Aristoteles (1908), Zum sogenannten zehnten Buche der aristotelischen Tiergeschichte (1911), Neutestamentlicher Text und nomina sacra (1915), Poseidonios från Apameia (1916), Forschungen zu Poseidonios (1918), Kristus och Platon (1920), Platon, hans person och verk (1922), Ciceros Somnium Scipionis (1923), Poseidonios, en Hellenismens Lærer og Profet (1924), Kring Platons Phaidros (1924), Plotinos, mystikern och reformatorn (1927), Esaias Tegnér, humanisten och hellenen (Stockholm 1930).
 

Klassiske filologer
Filologer fra Sverige
Ansatte ved Uppsala Universitet
Faglitterære forfattere fra Sverige
Ansatte ved Oslo Universitet
Svensksprogede forfattere fra Sverige
Sabina (region)

Sabina er en historisk region i Sabinerbjergene i den italienske bjergkæde Appenninerne. Navnet henviser til folket sabinerne, som var en delstamme af de indoeuropæiske samnitere, der levede i regionen i antikken. Området tilhører i dag hovedsageligt Provincia di Rieti i regionen Lazio. Andre dele tilhører det sydlige Umbrien (Cascia, Amelia, Narni, Accumoli og Norcia) såvel som regionen Abruzzo.

Italiens historie
Italiens geografi
Walter Corbo

Walter Luis Corbo Burmia (født 2. maj 1949 i Montevideo, Uruguay) er en tidligere uruguayansk fodboldspiller, der som målmand på Uruguays landshold var med til at nå semifinalen ved VM i 1970 i Mexico. I alt nåede han at spille 26 kampe for landsholdet.

Corbo spillede på klubplan primært for CA Peñarol i hjemlandet, hvor han var med til at vinde tre uruguayanske mesterskaber. Han havde også ophold i Brasilien hos Grêmio og i Argentina hos San Lorenzo de Almagro.

Referencer 

Fodboldspillere fra Uruguay
Fodboldspillere fra Grêmio Foot-Ball Porto Alegrense
Fodboldspillere fra San Lorenzo de Almagro
Pablo Bengoechea

Pablo Javier Bengoechea Dutra (født 27. februar 1965 i Rivera, Uruguay) er en tidligere uruguayansk fodboldspiller, der som midtbanespiller på Uruguays landshold deltog ved VM i 1990 i Italien. Han deltog også ved tre udgaver af Copa América, og var blandt andet med til at vinde titlen i 1995-udgaven. I alt nåede han at spille 43 kampe og score seks mål for landsholdet.

Bengoechea spillede på klubplan primært for CA Peñarol i hjemlandet, som han vandt fem uruguayanske mesterskaber med. Han var også tilknyttet Peñarols Montevideo-rivaler Wanderers, samt Sevilla FC i Spanien og Gimnasia La Plata i Argentina.

Referencer 

Fodboldspillere fra Uruguay
Fodboldspillere fra Sevilla FC
Fodboldspillere fra Club Atlético Peñarol
Personer fra Rivera
Deltagere ved verdensmesterskabet i fodbold 1990
Biblis atomkraftværk

Biblis atomkraftværk  var et atomkraftværk i Biblis nær Darmstadt, Hessen, Tyskland. Det er ejet RWE. Det begyndte drift i 1975 og havde en effekt på 2525 MW. Som følge af udfasningen af atomkraft i Tyskland, var det beregnet at tages ud af drift i 2013. Ude af drift 18. marts 2011.

Atomkraftværker i Tyskland
Hessen
RWE
Andrés Mazali

Andrés Mazali (22. juli 1902 – 30. oktober 1975) var en uruguayansk fodboldspiller, der som målmand på Uruguays landshold vandt guld ved både OL i 1924 i Paris og OL i 1928 i Amsterdam. Han var også med til at vinde hele tre sydamerikanske mesterskaber med holdet. I alt nåede han at spille 21 kampe for landsholdet.

Mazali spillede på klubplan for Nacional i hjemlandet, som han vandt adskillige uruguayanske mesterskaber med.

Referencer 

Fodboldspillere fra Uruguay
Personer fra Montevideo
Heterodoksi

Heterodoksi (héterodoks; gr. "af en anden mening", modsat ortodoks "af den rette mening")  anvendes i den kirkelige sprogbrug til at betegne en opfattelse, som på mere underordnede punkter afviger fra den inden for kirkesamfundet gældende. 

Blandt protestanter er heterodoksi eller vranglære et mildere begreb end hæresi (kætteri), der bruges om væsentlige vildfarelser med hensyn til lærespørgsmål; en katolik derimod kan ikke godkende denne distinktion, idet enhver afvigelse fra kirkens lære for ham er hæresi.

Ordet anvendes også inden for f.eks. videnskaben til at karakterisere tankegange, der er i strid med hovedstrømningen på området. Således anvendes begrebet heterodoks økonomi for at betegne forskellige retninger, der afviger fra den almindeligt anvendte mainstream-økonomiske tankegang.

Kilde
 Opslag af dr.theol. Holger Mosbech i Salmonsens Konversationsleksikon bd. 11, s. 412

Religion
Protestantisme
Romerskkatolske kirke
Religiøse doktriner og tro
The Queers

The Queers er et punk-band fra USA.

Diskografi 
 Beat Off (2007)
 Move Back Home (2007)
 Pleasant Screams (2007)

Musikgrupper fra USA
Fläsket Brinner

Fläsket Brinner er et progressivt rock/jazz-band fra Sverige.

Diskografi 
 Fläsket (2003)

Musikgrupper fra Sverige
King Creosote

Kenny Anderson, bedre kendt som King Creosote er en sanger og sangskriver fra Skotland.

Eksterne henvisninger 
 

Musikere fra Skotland
Candelaria (Tenerife)

Candelaria er en kommune placeret på øen Tenerife (Kanariske Øer, Spanien) har en befolkning på 25.140 indbyggere og et areal på 49,18 km². Det er et vigtigt pilgrimsmål af Basilikaen Vor Frue af Candelaria (Basílica de Nuestra Señora de la Candelaria), skytshelgen for De Kanariske Øer.

De vigtigste festligheder i denne by er den 2. februar og den 15. august, fest af Jomfru af Candelaria. Denne dag pilgrimme kommer fra alle områder af Tenerife og resten af Kanariske Øer for at fejre den store fest til ære for skytshelgen. Candelaria er den vigtigste valfartssted for De Kanariske Øer og en af de vigtigste i Spanien.

Sammen med den store plads til basilikaen er statuer af de 9 konger indfødte Guancher på øen Tenerife.

Billeder

Henvisninger

Eksterne links 

 Officielle Hjemmeside

Byer i Kanariske Øer
Tenerife
Alabama Black Snakes

Alabama Black Snakes er et rock-band fra Danmark. Deres debutalbum hedder Rhythm ’N Loose. Deres andet album, Shake It Like The Lord Ain't Watching, modtog tre ud af seks stjerner i musikmagasinet GAFFA.

Diskografi 
 Rhythm ’N Loose (2011)
 Shake It Like The Lord Ain't Watching (2015
 To The Land (2017)

Referencer

Eksterne henvisninger 
 
 Alabama Black Snakes på Discogs
 Anmeldelse af Rhythm ’N Loose 

Rockgrupper fra Danmark
Musikgrupper fra 2011